**Prosjektbeskrivelse *Halvor 27/10-2020***

**Emne**:

I masteroppgaven i allmenn litteraturvitenskap er jeg interessert å se på forholdet mellom litteratur og historie. Jeg har til sikte å skrive en litteraturteoretisk oppgave.

Aristoteles sa at diktekunsten står nærmere sannheten enn historien gjør. Det er fordi diktekunsten handler om noe som er mer allment, mens historie kun beskriver enkelte hendelser som har hendt.

**Materiale og teoretisk ramme:**

Jeg vil se på romanen til Elsa Morante *historien* og Balzacs *Tapte illusjoner* som et utgangspunkt. Vil sette de opp mot Walter Benjamins historiesyn (dvs. historisk surrealisme) også etterfulgt av frankfurterskolen.

**Historien med et janusansikt**

I tradisjonell historieskriving er det seierherrenes framstilling. Morante og Benjamin er interessert i de som har falt utenfor, det lille menneske i hverdagen, de som rammes av historien, har falt utenfor den etablerte fortellingen. Man kan ha en tendens til å lene seg mot et mer positivt historiesyn enn det som vil være sannheten, nettopp fordi de som er gått til grunne ikke lenger har en stemme (jf. Yuval Harari).

Frankfurterens historiesyn sammenfattes i *Opplysningens* *dialektikk*. Adorno og Horkeheimer bygger på Walter Benjamins historiske teser, som han legger fram i teksten «om historiebegrepet». Historien har et janusansikt, dvs. et dobbeltansikt, at det historiske framskrittet, som vi tror er framskritt, er samtidig tilbakeskritt. Det finnes ikke noe rettlinjet historieforløp. Troen på det rettlinjede framskrittet er eldgammelt. Benjamin (Morante med han m.fl.) kritiserer forestilling om den linjere forestilling om kontinuerlig og sammenhengende utvikling i en retning, slik som f.eks. i kristendommen med paradis, forfall, for så på vei mot paradis igjen; eller liberalisme og opplysning i det moderne prosjekt; eller Marx’s klasseløse samfunn; eller Hegels dialektiske historiesyn, at vi er på vei mot noe stadig bedre.

Horkheimer og Adorno sier at framskrittet antar heller karakter av stadige tilbakeskritt (kultur og barbari er stikkord). Det som omfattes av fornuft slår om i ufornuft, og dette viser seg særlig i den moderne verden der rasjonaliteten blir irrasjonelt. Mennesket, i stedet for å utvikle en rasjonell og fornuftig verden, utvikler i stedet en irrasjonell og ufornuftig, ødeleggende verden. I og med den teknologiske utviklingen, som skulle være til menneskets beste, så blir resultatet i stedet en destruksjon av mennesket og natur (eks. tenke på naturødeleggelse, med den moderne undertrykkelse/ødeleggelse av naturen). Den borgerlige og kapitalistiske samfunnsutviklingen ødelegger også mennesket; menneskets måte å tenke på påvirkes av dette.

Det er også teorien om det totalt forvaltede samfunnet der alle borgere holdes på plass, men med nye midler. Et av de viktigste nye midlene som holder folk på plass er underholdning. I dette samfunnet fant Horkheimer og Adorno at kulturen hadde utviklet seg fra industrikultur til kulturindustri. Kulturindustri er en kunst og kultur er industrielt organisert med profitt som mål. Man skaper kultur og kunst, da fortrinnsvis underholdning, men går også over på den såkalte seriøse kunstens område, at den blir underlagt markedskreftene. Her kan det være nærliggende å trekke inn Neil Postmann *Vi morer oss til døde*.

En sentral tese i frankfurterskolen er vår bevissthet tingliggjøres og vi fremmedgjøres fra hverandre. Og i den forbindelse er det nærliggende å trekke inn Georg Lukacs og verket *Historie og klassebevissthet* (1923). Der beskrives det hvordan utviklingen av det kapitalistisk markedssamfunnet fører til en tingliggjøring og fremmedgjøring av relasjonene mellom mennesker. Det fører til at vår bevissthet som mennesker blir tingliggjort, vi betrakte oss selv som objekter, som varer.

**Fantasmagorier – samfunnets drømmebilder**

Også dette med disse bildene av historien som ikke er sammenhengende,

Samfunn har til enhver en forestilling om seg selv at det går framover. Den forestillingen er satt sammen av både sanne og mindre sanne bilder, og dette analyserer Benjamin på 1800-tallet i *Passasjeverket*. Den forestillingen består av drømmebilder, altså fantasmagorier.

Benjamin sier ikke finnes framskritt, vi må bryte med tankene om framskritt i historien, ellers tildekker vi historien med en falsk konstruksjon, som utgjør drømmebildene samfunnet har om virkeligheten.

Benjamin sammenfatter historien ved hjelp av montasje. Han framvise historien, sammenfatter ulike utsagn, kontrasterer dem opp mot hverandre; skrifter, biter, glimt av alle mulige slags virkelighetsområder: prostitusjon, spill, gambling, kjedsomhet, dagligliv, byplanlegging arkitektur, interiør – alt samen er del av historien. Det er derfor umulig å skrive en historie i tradisjonell forstand nedenfra og opp. Denne fremstillingsmetoden kaller Benjamin for historisk surrealisme. Han vil samle det kalte for historiens «avfall», med det mente han det som falt utenfor den etablerte tradisjonelle historien. Det etablerte, som er en konstellasjon, har utelatt så mye. Det ble ansatt som uviktig, avfall, søppel. Benjamin sa ville samle på historiens søppel. (her kan det være naturlig å trekke inn Siegfried Kracauer, Strindberg og andre surrealister, Aragon, Breton, ikke minst Freud og drømmetydning).

**Historisk surrealisme**

Rekapitulere surrealistiske prosjektet, snakket om Aragon, det konkretes metafysikk. Dette med hva bakgrunn for sansemessige virkeligheten. Det er også sentralt i Benjamins Passasjeverk, forsøker å sammenfatte en hel epoke gjennom å beskrive passasjene, alt som har med storbyen Paris å gjøre. Hans skrivemåte er basert på konstruksjonsprinsippet, montasjeprisnippet, som innenfor kunsten med fotografi og film. Han skrev *Passasjeverket* som sammenfatning av den moderne verden i miniatyr. Benjamin så for seg å skrive, framstille historie på en kunstnerisk måte som skulle bygge på avantgardekunstens prinsipper. Benjamins metode er ikke å si noe, men å vise noe (jf. Linneberg) – gjennom montasje. Det gjør han i *Passasjeverket*, som er montasje av tekstpassasjer og sitater.

**«Om historiebegrepet»**

I «om historiebegrepet», der Benjamin sammenfatter sitt historiesyn, beskriver han sin posisjon som i skjæringspunktet mellom marxisme og jødisk mystikk. Det at det ikke finnes fremsrkitt i historien, betyr ikke at det ikke skjer gode ting. En tese om historiens engel (jf. Linneberg og Sætre) med utbredte vinger som ser skrekkslagent bakover. Den ser at historiens utvikling ikke er annet enn en lang rekke katastrofer. Men det betyr ikke at det ikke finnes lysglimt. De finnes, men må finne de i mørket. Det er i tråd med kabbalasime og jødisk mystikk, lyset en gang fra Gud ble spredt, men finnes som glimt rundt omkring. Det er vår oppgave som mennesker å selv være lysglimt, samle på de for å skape en bedre verden.

**Skjønnlitterære materiale:**

Morante, Balzac, Kafka (…)

**Motivering**:

Jeg har jobbet mye med forsoning og etikk, i religion, etikk og samfunn fra UiA. Jeg skrev en bacheloroppgave om apartheid og forsoningsprosessen, samt en bachelor om Hanna Arendt og rettsaken mot Adolf Eichmann, det ondes banalitet m.m. Det er interessant å vite at Hannah Arendt var en nær venn av Walter Benjamin. Dessuten leste jeg Elsa Morante *historien,* og er noe av det sterkeste jeg har lest. Jeg har også opplevd mye personlig som gjør det interessant å se på historiens «avfall» eller prekariat.

**Problemstilling**:

Kan romaner som Elsa Morantes *historien* eller Balzacs *Tapte illusjoner* ses på som realistiske? Kan de si noe om samfunnet vi lever i? Hvordan får denne diktning frem historiske perspektiver sett nedenfra og opp, altså «historiens avfall», og ikke ovenfra og ned som i tradisjonell historieskriving? Kan realistisk roman vekke oss opp fra våre fantasmagorier? Kan diktningen få fram de undertryktes (prekariatets) tradisjon? De som ikke har noen stemmer.

**Biografi (kladd)**

Adorno, Horkheimer *Opplysningens dialektikk*

Walter Benjamin, «Om historiebegrepet», samt *Passasjeverket*

Neil Postman, *Vi morer oss til døde*

Georg Lukacs, *Historie og klassebevissthet*

Sigmund Freud *Drømmetydning*

Surrealister: Andre Breton, Louis Aragon.

Skjønnlitteratur: Elsa Morante *historien,* Balzac *Tapte illusjoner*, Kafka

Karl Marx, Engels, Kabbala (Gershom Scholem), Yuval Harari, Siegfried Kracauer (…).